Document ID: /roh_data/filtered/fineweb-2-filterrobots_roh.jsonl.gz/48545

Ultra da quai èn ils maschinists, che lavuran cun quella maschina sin in lai vegnids scolads specificamain e l' equipament sin la maschina è nov. Mintgin porta uss in cular da salvament, in satg da salvament ed ina suga cun sai.
Consequenzas suenter accident
Ils 11 da favrer 2015 è capità in accident tragic sin il lai da Silvaplauna. Ina maschina da far pista era rutta tras il glatsch ed era sfundrada sin 52 meters profunditad. Il maschinist giuven è mort. In accident, che na dastgia mai pli capitar, di la polizia chantunala sco er ils uffizis pertutgads.
Nova vestgadira duai era gidar
L’equipament sin las maschinas da far pista è spezialisà ed ils maschinists han survegnì scolaziun, co ch’els duain sa cuntegnair en cas ch’els crodan en l’aua fraida. Nov è era che tut ils maschinists portan in vestì setg, cura ch’els van per las emprimas giadas sin in lai a lavurar.
En l'Engiadina datti a partir dad immediat duas maschinas pitschnas da far pistas cun flottaders, uschènumnads «Schwimmers» novs. Senza quels, na pon ins betg pli ir sin in lai.